Augustis toimub Soomes  noortelaager "Cultural Art Diversity", kus kohtuvad noored Soomest, Eestist, Sloveeniast, Hispaaniast ja Tšehhist, et toredasti ja loovalt heskoos suve veeta. Laager toimub Kuusamos Oivanki Noortekeskuses, mis asub peaaegu Lapimaal. Laager annab võimaluse külastada Soome piirkonda, kuhu väga paljud inimesed ei satu.    Rahvusvahelises laagris tutvutakse üksteise kultuuridega läbi erinevate loovate tegevuste. Näiteks toimuvad draama, muusika, tantsu ja meedia töötoad. Laagris osalemiseks ei ole vaja  eelnevat kogemust ega ka otsest kunstihuvi. Oluline on valmisolek rahvusvahelises grupis osaleda, sest sellistes laagrites toimub õppimine teisiti. Soome laager on võimalus saada rahvusvahelist kogemust kõikidel 15-20aastastel noortel. Laagri käigus on kõikidel osalejatel võimalus tutvuda muusika-maailmaga ja seda mitmest vaatenurgast.    Lisaks töötubadele toimuvad rahvusõhtud, diskod, väljasõidud loodusesse, saad teha sporti, harjutada inglise keelt ja õppida sõnu kõigis teistes osalevates keeltes.    Eestist saab käesoleval aastal osaleda seitse noort ja kandideerima on oodatud kõik, kel huvi teiste kultuuride vastu ning soov hankida uusi rahvusvahelisi sõpru ja kogeda midagi uut. Varasem rahvusvaheline kogemus ei ole oluline, pigem vastupidi, ootame osalema ka neid, kes seni pole rahvusvahelistes laagrites käinud! Lisaks põnevale teemale saavad noored praktiseerida laagris inglise keelt ja leida uusi tuttavaid riikidest, mis eestlaste jaoks seni ehk liigagi kauged. Laagri töökeel on  inglise keel, kuid heast keeleoskusest olulisem on soov ja valmisolek võõrkeeles suhelda.    Loe teiste osalejate arvamusi